b'\n_START_ARTICLE_\nAnton Wolf (po\xc5\xa1tar)\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8dani ljudski \xc5\xa1oli, ki jo je obiskoval v rojstnem kraju in realki v Ljubljani, kjer je 1889 maturiral, se je zaposlil na ljubljanski po\xc5\xa1ti, bil tam nadkontrolor, ter nazadnje tajnik Direkcije po\xc5\xa1te in telegrafa. Iz\xc5\xa1olal je \xc5\xa1tevilne po\xc5\xa1tne uradnike. Pred zlomom Avstrije (1918) je sodeloval pri tajnih na\xc4\x8drtih za prevzem PTT ter imel velike zasluge, da je bil ob prevratu 1918 prevzem gladko in odlo\xc4\x8dno izveden, enako tudi pri prevzemu in organizaciji PTT v Sloveniji v \xc4\x8dasu narodne vlade v Ljubljani in ob slovenski zasedbi ju\xc5\xbene Koro\xc5\xa1ke. Leta 1921 je bil poklican v Beograd, kjer je sodeloval pri sestavi pravilnikov jugoslovanske po\xc5\xa1tne uprave. Priredil je prvo slovensko po\xc5\xa1tno strokovno knjigo Pravilniki in navodila za izvr\xc5\xa1evanje po\xc5\xa1tne slu\xc5\xbebe v kraljevini SHS (1928).'